Otto Eduard Buhgan

Otto Eduard Buhgan (1. juuni 1859 – 28. november 1942) oli eesti-läti fotograaf. 

 Elulugu 
Otto Eduard sündis Liivimaa kubermangus Marienburgis, kus ta ka 1877. aastal leeris käisEELK Kuressaare koguduse personaalraamat (saksa pihtkond) 1880-1926 – Eesti Rahvusarhiiv, EAA.3151.1.204. Üldhariduse sai ta Riia Aleksandri gümnaasiumis. Buhgan oli 1903. aastast Kuressaare Vabatahtliku Tuletõrjeühingu liige ning varahoidja. 

 Tegevus fotograafina 
Fotoalase väljaõppe ja tööga alustas Buhgan Berliinis. 1883. aastal avas ta ateljee Võrus aadressil Vee 58, 1902. aastal Kuressaares aadressil Lossi 8, endises Anton Lutsu ateljeesArensburger Wochenblatt, 11. juuni 1902, nr 24. – Saaremaa Muuseum, SM _ 5069/1-53 Arper 171/1-53. Algul elas ta seal üürnikuna, 1922. aastast majaomanikuna. Tööruumid asusid hoone ülemisel korrusel. Seal olid vastuvõtutuba, pimik ja klaaskatusega ateljee. Buhgan oli üks Kuressaare populaarsemaid fotograafe ning tegutses umbes 1930. aastani, pärast mida hakkas tema ateljeed kasutama Elisabeth Lember (Adelmann) ning 1940. aastal Julius Mändmets.
pisi|Fotoateljee Kuressaares Lossi 8, SM 4550 F
pisi|Buhgani kiosk Kuressaares Lossi tänaval, mille asemel asunud puitkioskis müüdi postkaarte. – SM F 4254:1125 Fd.
Eesti muuseumides leidub üle 300 Otto Eduard Buhgani foto ja postkaardi, neist enamus on Eesti Rahva Muuseumi ja Saaremaa Muuseumi kogudes. Suurem osa säilinud ning tuvastatud teostest pärineb Esimese maailmasõja eelsest ajast ning neilt leiab Kuressaare vaateid, portreesid ja grupipilte. Ta oli üks esimesi Kuressaare fotograafe, kes hakkas postkaarte kirjastama ning müüs neid ateljee kõrval kioskis.

1907. aastal pildistas Buhgan Kuressaare linnuse tornist ning Wildenbergi nahavabriku korstna otsast linna, koostas kaks albumit ja saatis need Liivi-, Eesti- ja Kuramaa kindralkuberner Aleksandr Möller-Zakomelskile. Selle eest sai ta kirjaliku tänuavalduseSaarlane, 22. august 1907, nr. 43, 2..

Buhgan osales oma fotodega korduvalt Saaremaa maakondlikel põllumajandusnäitustel, saades 1904. aastal hõbemedali, 1907. aastal tuli oma õpilase Aleksander Arro ees võitjaks ning 1911. aastal jäi Carl Oswald Bulla järel teiseks.

 Loomingu näiteid 

 Viited 

Kategooria:Eesti fotograafid
Kategooria:Sündinud 1859
Kategooria:Surnud 1942